ബക്കറ്റിലെ വെള്ളത്തില് വീണ് ഒന്നര വയസുകാരിക്ക് ദാരുണാന്ത്യം കൊച്ചി : കുളിമുറിയിലെ ബക്കറ്റിനുള്ളില് വീണ് ഒന്നര വയസുകാരിക്ക് ദാരുണാന്ത്യം. സൗത്ത് കളമശേരി സ്റ്റേഷനിലെ പോലീസ് ഉദ്യോഗസ്ഥനായ പാനായിക്കുളം പുലിമുറ്റത്ത് പള്ളത്ത് മഹേഷിന്റെ മകള് മീനാക്ഷിയാണ് മരിച്ചത്. കുഞ്ഞിന്റെ അമ്മ സോനുവിന്റെ കരുമാലൂരിലുള്ള വീട്ടില് വെച്ചാണ് അപകടം നടന്നത്. ഇന്ന് വൈകീട്ടോടെയായിരുന്നു സംഭവം. വീടിനുള്ളില് കളിച്ചുകൊണ്ടിരുന്ന കുട്ടിയെ കാണാതായതിനെ തുടര്ന്ന് നടത്തിയ തെരച്ചിലിലാണ് കുളിമുറിയിലെ ബക്കറ്റില് മുങ്ങിയ നിലയില് കണ്ടെത്തിയത്. വെള്ളം നിറച്ചുവെച്ച ബക്കറ്റിലാണ് കുട്ടി മുങ്ങിക്കിടന്നത്. ഉടന് പറവൂരിലെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.